Mali - Geopende Deure
Bevolking 20 284 000
Christelike bevolking 467 000 (2,3%)
2021 Ranglysposisie 28
2020 Ranglysposisie 29
Evangelistiese aktiwiteite is veral 'n risiko in die noorde en kan tot aanvalle deur Islamitiese ekstremiste lei. Christen-sendelinge wat in Mali werk, leef ook onder die konstante bedreiging van ontvoering en sommige is inderdaad deur jihadiste ontvoer. Indien hulle bekering vanaf Islam na die Christendom ontdek word, staar Christene die risiko van geweld (veral in die noorde) en druk van hul families en gesinne in die gesig.
As 'n Gelowige vanuit 'n Moslemagtergrond wat in Mali woon, is Naomi* gedwing om tydens die jihadiste-rebellie in 2012 na Timboektoe in die noorde te vlug. Sy het uiteindelik in 'n informele kamp vir interne ontwortelde mense (IDP's) in Mali se hoofstad, Bamako, opgeëindig. Geopende Deure het Naomi gehelp om 'n huis te huur nadat die IDP-kamp gesluit is. Terwyl sy steeds diskriminasie in die samelewing ervaar, het haar broers en susters, wat Naomi erg vervolg het na haar bekering, ook Christene geword. Naomi sorg steeds vir die hele familie deur 'n onderneming wat sy met Geopende Deure se ondersteuning begin het.
Bid vir Christene wat nog probeer om hul huise, kerke en lewens te herbou nadat hulle in 2012 gedwing is om te vlug. Talle gebiede is steeds onstabiel, en volgelinge van Jesus ervaar die risiko van geweld.
Bid vir die tussentydse regering wat die land in middel 2020 oorgeneem het. Bid dat die nuwe leiers vir godsdiensvryheid vir mense van alle gelowe sal veg en voorspraak sal doen, en dat hulle in staat sal wees om Mali met geregtigheid en vryheid te help om uit die COVID-19-krisis te kom.
Bid vir die Islamitiese ekstremistiese groepe wat Christene in Mali teiken. Bid dat God hul harte sal sagmaak en aan hulle ore sal gee om te hoor en oë om te sien sodat hulle die glorie van Sy Evangelie en genade kan ervaar.
Wat doen Geopende Deure om Christene in Mali te help?
In vennootskap met die plaaslike Kerk, dien Geopende Deure kwesbare Christene in Mali deur die verskaffing van Bybels, opleiding van pastore en gelowiges in die verskillende aspekte van Christelike lewe en bediening, en sosio-ekonomiese hulp aan vervolgde Christene. Deur plaaslike vennootskappe help Geopende Deure ook met vervolgingsvoorbereidheid-opleiding, Bybelverspreiding en geletterheidsopleiding.